জাল স্বাক্ষরের অভিযোগে গ্রেফতার বিদ্যালয়ের প্রধান শিক্ষিকা

মালদহ: এসআই-র জাল স্বাক্ষর করে পুলিশের জালে প্রাথমিক বিদ্যালয়ের এক প্রধান শিক্ষিকা (Head Teacher)। মালদহের (Maldah) মানিকচক থানার (Manikchak Police Station) পুলিশ উপযুক্ত শিক্ষিকাকে গ্রেফতার করে সোমবার মালদা জেলা আদালতে (Maldah District Court) পাঠিয়েছে। ধৃত প্রধান শিক্ষিকার নাম সুলতানা খাতুন। জানা গিয়েছে, মানিকচক প্রাথমিক বিদ্যালয়ের প্রধান শিক্ষিকা তিনি। মানিকচকের এনায়েতপুর এলাকার বাসিন্দা। রবিবার রাতে ওই প্রধান শিক্ষিকাকে গ্রেফতার করে পুলিশ। তবে, আদালতে যাওয়ার পথে চক্রান্ত করে তাকে ফাঁসানো হয়েছে, এমনই দাবি করেন অভিযুক্ত প্রধান শিক্ষিকা।

প্রসঙ্গত, ২০২৪ সালের ১৪ই নভেম্বর মানিকচক থানার পুলিশের কাছে একটি অভিযোগ দায়ের হয়। মানিকচকের এস আই সঞ্চিতা মন্ডলের অভিযোগ, এই শিক্ষিকার তাঁর জল স্বাক্ষর করে ব্যাংক থেকে লোনের চেষ্টা করেন। সে সময় এই প্রধান শিক্ষিকা নিজের হোম লোনের জন্য এনায়েতপুর এলাকার ইউকো ব্যাংকের শাখায় আবেদন করেন। আর সেই আবেদনে এস আই সঞ্চয়িত মন্ডলের জাল স্বাক্ষর করা হয় বলে অভিযোগ।

আরও পড়ুন: উলুবেড়িয়ায় মহিলা পরিচালিত নোনা অ্যাথলেটিক ক্লাবের পুজোয় উদ্বোধনে উপস্থিত বিশিষ্টজনেরা

এই ঘটনায় পুলিশের কাছে অভিযোগ জমা পড়তেই শুরু হয় তদন্ত। স্বাক্ষর জাল রয়েছে কিনা তা সুনিশ্চিত করতে কলকাতার সিআইডি দফতরে তদন্তের জন্য পাঠায় পুলিশ। আর এই স্বাক্ষর যে জাল তার তথ্য পুলিশের কাছে আসতেই ওই প্রধান শিক্ষিকাকে গ্রেফতার করে সোমবার মালদা জেলা আদালতে পাঠানো হয়। নির্দিষ্ট ধারায় মামলা রুচু করে গোটা ঘটনার তদন্ত চালাচ্ছে মানিকচক থানার পুলিশ।

দেখুন খবর: