ভোটার লিস্টে বাবার নাম ভুল, SIR আতঙ্কে আত্মহত্যার চেষ্টা যুবকের

মালদহ: মালদহের (Maldah) ভোটার লিস্ট ঘিরে চাঞ্চল্য। বাবার নাম ভুল আসায় SIR (Special Intensive Revision) আতঙ্কে বিষ খেয়ে আত্মহত্যার চেষ্টা যুবকের। আশঙ্কাজনক অবস্থায় হাসপাতালে ভর্তি হয়েছেন তিনি। ঘটনাটি মালদার হরিশ্চন্দ্রপুর ব্লকের মহেন্দ্রপুর গ্রাম পঞ্চায়েতের নাজিরপুর বুথের।

স্থানীয় বাসিন্দা রাজেশ আলী বৃহস্পতিবার বিষপান করেন। পরিবারের সদস্যরা তাঁকে দ্রুত চাঁচল সুপার স্পেশালিটি হাসপাতালে নিয়ে যান। বর্তমানে তাঁর অবস্থা আশঙ্কাজনক। পরিবারের অভিযোগ, ২০০২ সালের ভোটার তালিকায় রাজেশের বাবার নাম ছিল ঠিকঠাক, কিন্তু নতুন ভোটার তালিকায় ভুল নাম উঠে আসে। সেই কারণেই আতঙ্কে ভুগছিলেন রাজেশ। শেষমেশ সেই মানসিক চাপ থেকেই আত্মহত্যার চেষ্টা বলে দাবি পরিবারের।

আরও পড়ুন: হু হু করে নামবে পারদ! ৫ জেলায় কুয়াশার দাপট, জানুন আবহাওয়ার লেটেস্ট আপডেট

ঘটনার খবর পেয়ে হাসপাতালে পৌঁছান রাজ্যের মন্ত্রী তাজমহল হোসেন সহ স্থানীয় তৃণমূল নেতৃত্ব। এই ঘটনায় এলাকায় ব্যাপক চাঞ্চল্য ছড়িয়েছে। পরিবারের পক্ষ থেকে নির্বাচন কমিশনের ভূমিকা নিয়েও প্রশ্ন তোলা হয়েছে।

দেখুন আরও খবর: