আমি ভোট চাইতে আসিনি মানুষের পাশে দাঁড়াতে এসেছি: মমতা

মালদা: ২৬-র নির্বাচন নিয়ে কার্যত মাঠে নেমে পড়েছে প্রত্যেকটি রাজনৈতিক দল। এরইমধ্যে এসআইআর-র জেরে আতঙ্কিত সাধারণ মানুষ। ঠিক এই ভয়ের আবহেই সাধারণ মানুষের পাশে দাঁড়ানোর বার্তা দিলেন মুখ্যমন্ত্রী মমতা বন্দ্যোপাধ্যায় (Mamata Banerjee)।  বুধবার মালদার গাজোলের সভা থেকে একগুচ্ছ বার্তা দিলেন মমতা। ফের একবার কেন্দ্রীয় বঞ্চনা নিয়ে সরব হলেন মুখ্যমন্ত্রী।

এসআইআর আবহে মালদহ থেকে অভয়বার্তা মমতার। এদিন গাজোলের সভা থেকে সাধারণ মানুষকে আশ্বস্ত করে বলেন, ‘আজকে আমি ভোট চাইতে আসিনি, আপনাদের মনের দুশ্চিন্তার কথা স্মরণ করে পাশে দাঁড়ানোর জন্য এসেছি। ভয় পাবেন না, নিশ্চিন্তে থাকুন’। নাম না করে মোদিকে নিশানা করে মমতা বলেন, “ভাবছেন গায়ের জোরে সব কিছু করবেন। জরুরি অবস্থার মতো পরিস্থিতি তৈরি করতে চাইছেন। কিন্তু মনে রাখবেন, মানুষই কিন্তু শেষ কথা বলে। মানুষ আপনাদের ক্ষমা করবে না।”

আরও পড়ুন: ভিন রাজ্যে পরিযায়ী শ্রমিকের মৃত্যু, ছত্তিশগড় থেকে ফিরল দেহ

মালদহে গাজোলের সভা থেকে গঙ্গা ভাঙন ইস্যুতে কেন্দ্রকে তোপ দাগলেন রাজ্যের মুখ্যমন্ত্রী মমতা বন্দ্যোপাধ্যায়। ভাঙন রোধে কেন্দ্রের বিজেপি সরকার কিছু করেনি, সরাসরি এই অভিযোগ করেছেন তিনি। ভাঙন রোধ রাজ্য সরকার ২০০ কোটি টাকা দিয়েছে। জোর গলায় সেই কথা বলেছেন তিনি। বহুবার বলার পরও কেন্দ্রের তরফে ফরাক্কায় ড্রেজিং করা হয় না। সেই অভিযোগও সভামঞ্চ থেকে এদিন তুলেছেন মমতা।

দেখুন খবর: