কালিয়াগঞ্জে প্রসূতি মৃত্যুকে কেন্দ্র করে চাঞ্চল্য, চিকিৎসা গাফিলতির অভিযোগে থানা ঘেরাও

কালিয়াগঞ্জ: মালদহের (Maldah) কালিয়াগঞ্জ স্টেট জেনারেল হাসপাতালে (Kaliagunge State General Hospital) প্রসূতি মহিলার মৃত্যুকে কেন্দ্র করে ব্যাপক উত্তেজনা ছড়াল বৃহস্পতিবার। মৃতার নাম তৃপ্তি সরকার। অভিযোগ, বৃহস্পতিবার সকাল প্রায় ৮টা নাগাদ তৃপ্তিদেবী প্রসব যন্ত্রণায় ছটফট করতে থাকলেও দায়িত্বপ্রাপ্ত চিকিৎসক ডক্টর রঞ্জনা ঝাঁ কোনও পদক্ষেপ নেননি। তিনি চিকিৎসক কক্ষে বসে ছিলেন বলে অভিযোগ (District news)।

পরিস্থিতি জটিল হয়ে পড়লে হাসপাতাল সুপারের নির্দেশে ডক্টর রঞ্জনা ঝাঁ প্রসূতি রোগীর কাছে যান, কিন্তু ততক্ষণে দেরি হয়ে গিয়েছে, তৃপ্তী দেবী শেষ নিঃশ্বাস ত্যাগ করেছেন।

আরও পড়ুন: ৪৬ বছরে শিলিগুড়ির মহামায়া স্পোর্টিং ক্লাব, শ্যামাপুজোয় বড়মার আদলে প্রতিমা দর্শনে ভিড়

ঘটনা জানাজানি হতেই কালিয়াগঞ্জ থানার বিশাল পুলিশবাহিনী হাসপাতালে পৌঁছে পরিস্থিতি নিয়ন্ত্রণে আনে। মৃতার পরিবারের অভিযোগ, বুধবার সকালেই তাঁরা তৃপ্তী সরকারকে হাসপাতালে ভর্তি করেন, কিন্তু দায়িত্বপ্রাপ্ত চিকিৎসক ডক্টর রঞ্জনা ঝাঁ এবং ডক্টর দেবদত্ত বড়ালের চিকিৎসা গাফিলতির কারণেই এই মর্মান্তিক মৃত্যু।

পরিবারের পক্ষ থেকে লিখিত অভিযোগ দায়ের করা হয়েছে কালিয়াগঞ্জ থানায়। মৃতদেহ ময়নাতদন্তের জন্য রায়গঞ্জ হাসপাতালের মর্গে পাঠানো হয়েছে।

দেখুন আরও খবর: