ফের রেশন বণ্টনে কারচুপির অভিযোগ

মালদহ: রেশন বণ্টনে কারচুপি (Ration Corruption) । সরকারি নির্দেশ অমান্য করার অভিযোগ ডিলারের বিরুদ্ধে। গ্রামে গিয়ে রেশন বণ্টনের বদলে ডিলার নিজের বাড়ি থেকেই বছরের উপর বছর ধরে রেশন সামগ্রী বন্টন করছে বলে অভিযোগ। ঘটনায় রেশন ডিলারকে ঘিরে ধরে বিক্ষোভে শামিল গ্রাহকরা। ঘটনাটি ঘটেছে মালদার মানিকচক থানার নিরঞ্জনপুর এলাকায়। প্রতিবাদে সরব গ্রামবাসী।

নিরঞ্জনপুর এলাকার রেশন ডিলার বিশ্বজিৎ সরকারের বিরুদ্ধে অভিযোগ তুলছেন গ্রাহকরা। গ্রামে গিয়ে আঙুলের টিপ নেওয়া হচ্ছে এবং কুপন দেওয়া হচ্ছে কিন্তু রেশন সমগ্র নিতে গেলে যেতে হবে ডিলারের বাড়ি এমনই অভিযোগ গ্রাহকদের। পাশাপাশি, গ্রাহকদের মাথাপিছু রেশন সামগ্রীতে দুই কেজি করে কম দেওয়া হচ্ছে বলে অভিযোগ। এমনকী প্রতিবাদ করলে রেশন ডিলার চর থাপ্পড় মেরে দিচ্ছেন বলছেন গ্রাহকরা।

আরও পড়ুন: ফের মালদহে বোমা বিস্ফোরণ, আহত ২ নাবালক

বৃহস্পতিবার নিরঞ্জনপুর এলাকায় গ্রামে পৌঁছে ডিলারের কর্মীরা আঙুলের টিপছাপ এবং কুপন দিচ্ছিলেন। এমন অবস্থায় ক্ষোভে ফেটে পড়েন গ্রাহকরা। তাঁদের অভিযোগ, বছরের পর বছর ধরে একই রকমের নিয়ম রেখে চলেছে রেশন ডিলার বিশ্বজিৎ সরকার। গ্রামে এসে কুপন দিয়ে যায় কিন্তু রেশন সামগ্রী নিতে গেলে ডিলারের বাড়ি যেতে হবে। আর যদি না যেতে দেরি হলে তাদের রেশন সামগ্রী আর দেবে না রেশন ডিলার। একাধিকবার গ্রামবাসীরা ডিলারের বিরুদ্ধে সড়ব হয়েছেন। কিন্তু প্রতিবাদ করলে ডিলার চর থাপ্পড় মেরে দেন বলে অভিযোগ গ্রাহকদের।

উল্লেখ্য, প্রত্যেকেই মাথাপিছু রেশন সামগ্রীতে ২ কেজি করে কম দেওয়া হয় তাই এলাকার বাসিন্দারা ডিলারকে ঘিরে ধরে বিক্ষোভ দেখাতে থাকেন। বেঁধে যায় ডিলারের সঙ্গে গ্রাহকদের তর্ক বিতর্ক। গ্রামে রেশন সামগ্রী বণ্টন করতে হবে এবং সরকারি নির্দেশ মতো সঠিক পরিমাণে রেশন সামগ্রী দিতে হবে এমনই দাবীতে বিক্ষোভ দেখান গ্রামবাসীরা।

গোটা ঘটনায় রেশন ডিলার বিশ্বজিৎ সরকার জানিয়েছেন, ‘আমার বাড়ি থেকে এই গ্রামের দূরত্ব খুবই অল্প। তাই গ্রামবাসীদের জন্য বাড়ির কাছে একটি ক্যাম্প করে রেশন সামগ্রী বণ্টন করা হয়। সামগ্রীতে কারচুপি করার অভিযোগ মিথ্যে। গ্রাহকরা যেভাবে চাইবে আগামী দিন সেরকম রেশন সামগ্রী দেওয়া হবে বলে জানিয়েছেন রেশন ডিলার।