পুজোর মুখে ইংরেজবাজারের আইসি-কে ক্লোজ

মালদহ: ইংরেজবাজার থানার (Englishbazar Police Station) আইসি (IC) সঞ্জয় ঘোষকে (Sanjoy Ghosh) ক্লোজ (Close) করা হল। তাঁর জায়গায় দায়িত্বে এলেন বাপন দাস (Bapan Das)। বুধবার সমস্ত দায়িত্ব বুঝে নেন নতুন আইসি। মঙ্গলবার মালদা রেঞ্জের আইজিপি এবং পুলিশ সুপারের কাছে মেল বার্তা দিয়ে রাজ্য পুলিশের এডিজি’র পক্ষ থেকেই আইসিকে ক্লোজ করার নির্দেশ জানানো হয়। পাশাপাশি সঞ্জয় ঘোষকে শীঘ্রই লালবাজারে রিপোর্ট করতে বলা হয়েছে।

দুর্গাপুজোর মুখে ইংরেজবাজার থানার আইসি সঞ্জয় ঘোষকে ক্লোজ করার ঘটনায় চরম গুঞ্জন শুরু হয়েছে বিভিন্ন মহলে। পুলিশ সূত্রে খবর, ২০২৪ সালের ১ ফেব্রুয়ারি ইংরেজবাজার থানার আইসি হিসেবে দায়িত্ব নিয়েছিলেন সঞ্জয় ঘোষ। চলতি বছর ইংরেজবাজারে একের পর এক খুন, সংঘর্ষ সহ একাধিক অপরাধমূলক ঘটনা ঘটে। যার জেরে পুলিশের ভূমিকা নিয়েও প্রশ্ন উঠতে শুরু করে। নতুন আইসির পদ নিলেন বাপন দাস। নতুন আইসি বাপন দাস মালদহ জেলার সাইবার ক্রাইম থানার আইসি হিসেবে চলতি বছরেই দায়িত্ব নিয়ে ছিলেন বলে জানা গিয়েছে।

আরও পড়ুন:  বেকারত্বের হার কমাতে চাকরির সুযোগ দিঘা-শঙ্করপুর উন্নয়ন পর্ষদের!

ইংরেজবাজার থানা এলাকায় গত কয়েক মাসে একাধিক গুরুতর অভিযোগ উঠেছে। গত জানুয়ারি মাসে খুন হয়েছিলেন তৃণমূল নেতা বাবলা সরকার। ইংরেজবাজার পুরসভার চেয়ারম্যান তথা রাজ্য তৃণমূলের সহ-সভাপতি কৃষ্ণেন্দুনারায়ণ চৌধুরীকে ফোন করে লক্ষাধিক টাকা চেয়ে খুনের হুমকি দেওয়ার অভিযোগও উঠেছিল। জুলাইয়ে লক্ষ্মীপুরে এক তৃণমূল নেতা খুন হন। সম্প্রতি যে ঘটনায় তোলপাড় শুরু হয়, তা আরজি করের এক ডাক্তারি পড়ুয়ার রহস্যমৃত্যু। মালদা মেডিক্যালের এক ছাত্রের বিরুদ্ধে অভিযোগ তোলে তরুণীর পরিবার। ইংরেজবাজার থানার দ্বারস্থ হলে অভিযোগ নিতে পুলিশ গড়িমসি করে বলে অভিযোগ করেন ছাত্রীর পরিবারের লোকেরা। এইসব ঘটনার পর পুলিশের ভূমিকা নিয়ে উঠতে করে প্রশ্ন। সেইকারণেই এই সিদ্ধান্ত বলে মনে করছে ওয়াকিবহাল মহল।

দেখুন খবর: