নবজাতকের মৃত্যুকে কেন্দ্র করে উত্তাল আরাইডাঙা গ্রামীন হাসপাতাল

মালদহ: হাসপাতালে নবজাতকের মৃত্যুকে কেন্দ্র করে উত্তেজনা ছড়াল আরাইডাঙা গ্রামীন হাসপাতালে (Aridanga Grameen Hospital)। চিকিৎসায় গাফিলতির অভিযোগ তুলে সরব হলেন শিশুর পরিবার। হাসপাতাল চত্বরে ক্ষোভ বিক্ষোভ দেখালেন পরিবার সদস্যরা। ঘটনা ঘটেছে মালদহের (Maldah) আরাইডাঙ্গা গ্রামীন হাসপাতালে। তড়িঘড়ি পুকুরিয়া থানার পুলিশ ঘটনাস্থলে পৌঁছে পরিস্থিতি সামাল দেয়। যদিও চিকিৎসায় গাফিলতির অভিযোগ ভিত্তিহীন বলে দাবি ব্লক স্বাস্থ্য আধিকারিক ডক্টর অতনু পাত্র।

আরও পড়ুন: রঙের উৎসবে মাতলেন বিজেপি বিধায়ক অগ্নিমিত্রা পাল

সূত্রের খবর, মালদার রতুয়া ২ ব্লকের অন্তর্গত চাঁদপুর এলাকার এক মহিলা গত মঙ্গলবার প্রসব যন্ত্রণা নিয়ে আড়াইডাঙা গ্রামীণ হাসপাতালে ভর্তি হন। বুধবার পুত্র সন্তানের জন্ম দেয়। মৃত শিশুর বাবা শেখ এজামুল অভিযোগ, আচকাই অসুস্থ হয়ে পড়েছিল তার শিশু। গতকাল বৃহস্পতিবার রাতে সঠিকভাবে চিকিৎসা করানো হয়নি তাঁর শিশুর। চিকিৎসক স্বাস্থ্য কর্মীদের ডাকা হলেও তারা আসেননি এমনকি শিশু অসুস্থ থাকলে তাকে অন্যত্র রেফার করার ব্যবস্থা করেনি। যার ফলস্বরূপ তার পুত্র সন্তানের মৃত্যু হয়েছে। ঘটনায় চিকিৎসায় গাফিলতির অভিযোগ তুলেছেন মৃত শিশুর পরিবারবর্গ। ঘটনার শুক্রবার হাসপাতাল চত্বরে উত্তেজনা ছড়ায়। শিশুর পরিবারের সদস্যরা বিক্ষোভ দেখায়। পরিস্থিতির সামাল দিতে পুখুরিয়া থানার বিশাল পুলিশ বাহিনী। যদিও চিকিৎসায় গাফিলতির অভিযোগ ভিত্তিহীন বলে দাবি করছে হাসপাতাল কর্তৃপক্ষ। কোনরকম অভিযোগও মৃত শিশুর পরিবারের তরফে হাসপাতাল কর্তৃপক্ষের কাছে দায়ের হয়নি এমনটাই জানা গিয়েছে।

অন্য খবর দেখুন